Subject: RE: nr 7.2-6-2023-1638-1
From: "Tiina Intelmann" <[email-masked]>
To: "Veljo Maripuu" <[email-masked]>, "Tarmo Adamberg" <[email-masked]>,Päästeamet <[email-masked]>
Cc: <[email-masked]>
Date: Tue, 23 Dec 2025 11:14:15 +0200

TÄHELEPANU! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada!

Tere.

Pühad hakkavad peale tulema.

Taotleme ettekirjutuse  7.2-6-2023-1638-1 p. 4 tähtaja pikendamist 1 aasta 
võrra.

Samas loodame, et peale pühi saame ka oktoobris toimunud paikvaatluse 
protokolli, samuti jätkame p.4 kohaste tegevustega.

Pikk 36 asuva suurköögi grillseadme väljatõmbekanali teema on jätkuvalt 
probleem, oleme sellele juhtinud tähelepanu mitmeid aastaid. Loodame, et 
Päästeamet käsitleb ka seda küsimust 2027.aastal.

Pühadesoovidega,

Tiina Intelmann

Pikk 34 juhatuse liige

Tiina Intelmann
Välisministeerium
Eriesindaja/Special Envoy for multilateralism and mediation

+372 637 7223 | +372 5343 4849, +372 5788 0003
 <http://www.vm.ee/> www.vm.ee | Islandi väljak 1, Tallinn

Pühad hakkavad peale tulema

From: Veljo Maripuu <[email-masked]>
Sent: Tuesday, December 23, 2025 8:07 AM
To: Tarmo Adamberg <[email-masked]>; Tiina Intelmann 
<[email-masked]>
Cc: [email-masked]' <[email-masked]>
Subject: VS: nr 7.2-6-2023-1638-1

Tere,

Minule jäävad arusaamatuks järgmised teemad:

1.	Miks peame hoone trepikoja varustama evakuatsioonivalgustusega, kuna 
trepikojas on olemas evakuatsioonivalgustus ja päästeamet on käinud 
evakuatsioonivalgustit testimas 23.oktoober 2025 kell 8.00, kõik töötas nii 
nagu peab
2.	Teie viide: ” Vastavalt siseministri 30. märtsi 2017. aasta määrus nr 17 
„ Ehitisele esitatavad tuleohutusnõuded“ § 32 lg 4 tuleb väljapääsutee 
valgustus paigaldada evakuatsiooniteele”. Evakuatsioonitee – see on nii 
üldine termin, et kui ainult tõlgendada sõna ”evakuatsioonitee” siis peaks 
nagu eramutes, suvilates, kuurides jne. olema väljapääsutee valgustus, kuna 
iga hoone on varustatud evakuatsiooniteega. Siiani kolmekordse elamu 
trepikotta evakuatsioonivalgustuse nõuet ei ole olnud, lisaks meie 
trepiokoda on varustatud loomuliku valgustusega. Näide meie naabermajast, 
kus on 6 korrust ja loomulik valgustus trepikojas puudub – ei ole 
mingisugust evakuatsioonivalgustust.

Evakuatsioonivalgustus paigaldatakse «Tuleohutus. Üldeeskiri» kohaselt:

1) majutushoones;

2) ravi-, hooldus- ja erireziimiga asutuses;

3) kogunemishoones (välja arvatud pealmaakorrusel paiknev kuni 50 istekohaga 
toitlustusettevõte ja kuni 300 m2 üldpinnaga kaubandusettevõte);

4) kuue- ja enamakorruselise elamu ja büroohoone ning mis tahes hoone 
loomuliku valgustuseta evakuatsioonitrepikojas;

5) tuleohutusklassiga tööstus- ja laohoones, kui hoones töötab üheaegselt 
üle 100 inimese;

6) tuleohutusklassiga tööstus- ja laohoones, kui hoone pind on üle 1000 m2 
ja selles töötab üheaegselt üle 50 inimese;

7) tuleohutusklassiga tööstus- ja laohoones;

8) mootorsõidukite boksideta garaaþis, mille pind on üle 1000 m2;

9) maa-aluses ja mitmekorruselises garaazis;

10) mitmekorruselises keldris.

Meie hoone eelpool nimetatud nimekirja ei kuulu.

Soovite, et me esitaksime tõenduse ettekirjutuse nr 7.2-6-2023-1638-1 
nõudepunkt nr 4 täitmise kohta. Miks me peaksime sellise tõendi raha eest 
ostma, kui päästeamet on kohapeal käinud evakuatsioonivalgust testimas?

Saadan veel infoks pärisprobleemi, millega päästeamet üldse tegeleda ei 
soovi:

*	päästeametist Aivar Kukk käis naabermaja restorani väljaheitekanaliga ja 
naabermaja suitsueemaldusventilatsiooniga tutvumas, mis on läbi 
tuletõkkeseina ja meie maja avatavast aknast ja puisest vintskapist 1,5m 
kaugusel, suitsu, leekke tuli seinast ja lubas asjaga tegeleda – vastuseks 
saime et tegemist oli ehitustolmuga – täiesti naeruväärne vastus ja selle 
teemaga kahjuks keegi ei tegele. Siin võiks ka tutvuda 
ventilatsioonisüsteemide tuleohutusnõetega.

Terv. Veljo

Lähettäjä: Tarmo Adamberg <[email-masked] 
<mailto:[email-masked]> >
Lähetetty: maanantai 22. joulukuuta 2025 14.20
Vastaanottaja: Tiina Intelmann <[email-masked] 
<mailto:[email-masked]> >
Kopio: Veljo Maripuu <[email-masked] <mailto:[email-masked]> >; Veljo 
Maripuu <[email-masked] <mailto:[email-masked]> >; [email-masked]' 
<[email-masked] <mailto:[email-masked]> >
Aihe: RE: nr 7.2-6-2023-1638-1

Lugupeetud Tiina Intelmann

Ettekirjutuse nr 7.2-6-2023-1638-1 nõudepunkt nr 4 kohaselt tuleb 
ettekirjutuse saajal varustada hoone trepikoda vastavalt kehtivale 
ehitusprojektile nõuetekohase evakuatsioonivalgustusega. Ettekirjutuses 
tuuakse aluseks siseministri 30. märtsi 2017. aasta määrus nr 17 „ Ehitisele 
esitatavad tuleohutusnõuded“ § 55.

Väljavõte määrusest

 (2) Enne käesoleva määruse jõustumist õiguslikul alusel ehitatud ehitis, 
mida kasutatakse ehitisele ettenähtud kasutamisotstarbe kohaselt, peab 
evakuatsioonile kehtestatud nõuete poolest vastama käesoleva määruse §-des 
5, 12–14, 29, 30, 32–34, 341 ning 6. peatükis sätestatud nõuetele, 
arvestades § 3 lõikes 4 sätestatut. Eelmises lauses nimetatud nõuet ei 
kohaldata § 12 lõike 6 punkti 3 kohta. Olemasolevasse ehitisse enne 
käesoleva määruse jõustumist paigaldatud ja käesolevas lõikes nimetamata 
tuleohutuspaigaldis peab vastama selle paigaldamise ajal kehtinud 
tuleohutusnõuetele ja olema nõuetekohaselt hooldatud.

 (5) Ehitise ümberehitamise ja laiendamise korral peab tagama 
ümberehitatavate või laiendatavate osade vastavuse käesolevas määruses 
sätestatud nõuetele.

Vastavalt siseministri 30. märtsi 2017. aasta määrus nr 17 „ Ehitisele 
esitatavad tuleohutusnõuded“ § 32 lg 4 tuleb väljapääsutee valgustus 
paigaldada evakuatsiooniteele.

Väljapääsutee valgustus on ette nähtud ohtu sattunud inimeste 
evakuatsiooniks vajaliku tee ning sellel paiknevate tuletõrje- ja 
päästevahendite ning esmaabipunktide kiireks leidmiseks ja ohutuks 
kasutamiseks.

Vastavalt Korterelamu remont-restaureerimistööde ehitusprojekti 
Eelprojektile (Töö VT -08006) ja hilisemale Korterelamu eelprojekti 
muudatusprojektile (Töö nr VT-24-2) tuleb projekteerida hoone trepikotta 
turva-evakuatsioonivalgustus minimaalse toimimisajaga 1 tund.

Väljapääsuteede valgustuse eesmärk  on tagada evakuatsiooniteedel sobivad 
visuaalsed tingimused (standard EVS-EN 1838:2025). Väljapääsutee 
põrandatasandi horisontaalne valgustustihedus ei tohi olla alla 1 lx. 
Laiemate kui 2 m väljapääsuteede puhul ei võeta arvesse 0,5 m laiuseid 
alasid väljapääsutee servast. 2 m või kitsama laiusega väljapääsuteede puhul 
ei arvestata servaalasid, mis moodustavad 1/4 väljapääsutee laiusest.

Standard EVS 1838:2025 kohaselt nõuavad valgusvahendite abil esiletõstmist 
järgmised kohad:

a) iga hädaväljapääsu lähedal;

b) treppide juures, kusjuures iga trepikäik peab olema otseselt valgustatud;

c) iga muu tasandimuutuse juures;

d) igas suunamuutuskohas, kui väljapääsutee suund on ebaselge;

e) igas koridoride ristumiskohas;

f) iga lõpphädaväljapääsu lähedal ja ohutu piirkonna suunas väljaspool 
hoonet;

g) iga esmaabipunkti lähedal, kusjuures esmaabikapi juures oleva vertikaalse 
pinna valgustustihedus oleks vähemalt 5 lx;

h) iga tuletõrjevahendi ja häireväljakutsepunkti lähedal, nii et tulekahju 
väljakutsepunkti,

tuletõrjevahendi, väljakutsepaneeli juures, samuti väljapääsuteel ja 
päästeplaanidel standardi

ISO 23601 kohaselt, peab olema tagatud vertikaalne valgustustihedus vähemalt 
5 lx;

i) iga puuetega inimestele mõeldud abivahendi läheduses, nii et vahendi 
juures oleks tagatud vertikaalse pinna valgustustihedus vähemalt 5 lx;

j) koha lähedal, kuhu saabub häirekutse reisilifti kabiinist ja sellega 
seotud päästeseadmetest;

k) koridorid kõigist reisijalifti ustest kuni lähima väljapääsuteeni;

l) elektrooniliselt lukustatud uste käsitsi avamise juhtnuppude lähedal, nii 
et vertikaalse pinna

valgustustihedus on vähemalt 5 lx.

MÄRKUS Termini „lähedal“ all mõeldakse kaugust, mis ei ületa horisontaalselt 
mõõdetud 2 meetrit.

Igat väliselt valgustatud ohutusmärki tuleb mõõta hädavalgustuse 
mõõtmistingimustes ning veenduda, et on tagatud piisav valgustus standardi 
EN 1838 kohaselt.

Heleduse ja valgustustiheduse väärtused peavad vastama standardi EN 1838 
miinimumnõuetele. Mõõtmised tuleb standardi EVS-EN 50172:2024 jaotise 7.2 
kohaselt kajastada käidupäevikus.

Vastavalt standardile EVS-EN 50172:2024 peab enne projekteerimistööde 
alustamist olema kättesaadav hoone plaan, mis sisaldab kõiki olemasolevaid 
või kavandatavaid evakuatsiooniteede asukohti, tulekahju häirenuppe, 
tulekustutusvarustust, hädaabivarustust (nt esmaabipunktid, 
defibrillaatorid, puuetega inimestele mõeldud evakuatsioonivahendid) ja 
kõikide evakueerumist takistada võivate konstruktsioonielementide asukohti.

Standard EVS-EN 50172:2024 kohaselt peab evakuatsioonivalgustussüsteemi (või 
selle osa) projekteerimise, paigaldamise ja kasutuselevõtu järgne 
üleandmisdokumentatsioon vastama järgmistele nõuetele:

— olemas peab olema üldine skemaatiline ülevaatejoonis;

— paigaldatud evakuatsioonivalgustussüsteemi kohta tuleb esitada joonised, 
millel on ära näidatud evakuatsiooniteede, hädavalgustite, ohutusseadmestiku 
toiteallika (kui see on olemas) ja muude evakuatsioonivalgustussüsteemiga 
seotud seadmete täpsed asukohad, sealhulgas iga seadme unikaalne märgistus;

— hädavalgustussüsteemi iga üksikseadme tuvastamise lihtsustamiseks 
esitatakse kõigi hetkel kasutuses olevate seadmete loetelu, toiteallika tüüp 
(endatoiteline või kesktoiteline) ja asukoht;

— iga seadme töörežiim ja konfiguratsioon (nt püsirežiimis/ooterežiimis);

— kättesaadaval peavad olema evakuatsioonivalgustussüsteemi ja iga sellega 
seotud seadme kasutus- ja hooldusjuhendid, nt kui kasutatakse automaatseid 
testimissüsteeme (ATS), peavad need vastama standardile EN 62034;

— asendatavate osade ja komponentide kohta tootjapoolsed andmed (nt 
valgusallikad, kaitsmed, juhtseadised, akud või muud ohutusteenuste 
toiteallikad jne);

— kasutuselevõtu kuupäev ja kõik sertifikaadid, mis on 
evakuatsioonivalgustussüsteemi puhul nõutud;

— esmakontrolli tulemused (tuleb teostada vastavalt standard EVS-EN 
50172:2024  punkt 7.3 kohaselt).

Kui kogu evakuatsioonivalgustussüsteemi osas on eelmainitud punktid 
täidetud, loetakse

dokumentatsioon standardi HD 60364-5-56 nõuetele vastavaks.

Üleandmisdokumentatsioon peab olema nõuetekohaselt litsentseeritud isikule 
igal mõistlikul ajal ülevaatamiseks kättesaadav.

Kõik hilisemad süsteemi muudatused tuleb üleandmisdokumentatsiooni 
regulaarselt sisse viia.

Üleandmisdokumentatsioon võib olla paberkandjal või elektroonilisel kujul. 
Elektroonilisel kujul

dokumendid peavad olema kergelt ligipääsetavad ja jääma äratuntavaks.

MÄRKUS Äratuntavaks jäämine nõuab tavaliselt korralikku varukoopiat ja 
pikaajalist failituvastust.

Üleandmisdokumentatsioon peab sisaldama evakuatsioonivalgustussüsteemi 
projekteerimise,

paigaldamise ja kasutuselevõtu eest vastutavate isikute andmeid. Sellele 
kirjutab alla nõuetekohaselt volitatud isik(ud).

Palun esitada tõendus ettekirjutuse nr 7.2-6-2023-1638-1 nõudepunkt nr 4 
täitmise kohta.

Lugupidamisega

Tarmo Adamberg

Ohutusjärelevalve büroo

inspektor

mob: +372 53400274

 <mailto:[email-masked]> [email-masked]

PÄÄSTEAMET

Erika 3 | 10416 Tallinn

 <https://www.rescue.ee/> rescue.ee

 <https://ohutusportaal.paasteamet.ee/> ohutusportaal.paasteamet.ee

 <https://www.facebook.com/paasteamet>

 <https://www.instagram.com/paasteamet_eesti>

From: Tiina Intelmann <[email-masked] 
<mailto:[email-masked]> >
Sent: Friday, December 19, 2025 3:28 PM
To: Päästeamet <[email-masked] <mailto:[email-masked]> >; Tarmo 
Adamberg <[email-masked] <mailto:[email-masked]> 
 >
Cc: veljo Veljo Maripuu <[email-masked] <mailto:[email-masked]> >; Veljo 
Maripuu <[email-masked] <mailto:[email-masked]> >; [email-masked]' 
<[email-masked] <mailto:[email-masked]> >
Subject: Re: nr 7.2-6-2023-1638-1

TÄHELEPANU! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada!

Käeolevaga esitame täiendava informatsiooni Päästeameti ettekirjutusele 
korteriühistule aadressil Harju maakond, Tallinn, Kesklinna linnaosa, Pikk 
tn 34, mille on allkirjastanud Põhja päästekeskuse ohutusjärelevalve büroo 
peainspektor Aleksandra Mäesepp.

Käesolevaks hetkeks on ettekirjutuse p.1 ja 2 loetud täidetuks, nõuded 3 ja 
5 on tunnistatud algusest peale kehtetuks.  (Teie 09.12.2025 nr 
7.2-6-2023-1638-1)

Käesolev täpsustus puudutab ettekirjutuse p. 4. : Varustada hoone trepikoda 
vastavalt kehtivale ehitusprojektile nõuetekohase evakuatsioonivalgustusega. 
Soovime täpsustada ettekirjutuse p.4 asjaolusid.

Ettekirjutuses viitab Päästeamet järgmistele aktidele:

tuleohutuse seadus § 3 lg 1 p 1, 4 ja 6, § 6 lg 2; siseministri 30. märtsi 
2017. aasta määrus nr 17 „Ehitisele esitatavad tuleohutusnõuded“ § 45 lg 2 p 
1, § 55 lg 2.

Korteriühistu tugineb järgmistele asjaoludele:

1.      Viitame Siseministri määrusele  Ehitisele esitatavad 
tuleohutusnõuded [ <https://www.riigiteataja.ee/akt/123022021006> RT I, 
23.02.2021, 6 - jõust. 01.03.2021] , mille kohaselt väljapääsutee valgustus 
ei ole nõutav kõigis hoonetes.

Tallinn, Pikk 34 maja näol on tegemist 1. kasutusviisiga hoonega (eluhooned) 
(Lisa1_21112018.pdf 
<https://www.riigiteataja.ee/aktilisa/1230/2202/1013/Lisa1_21112018.pdf> ).

Pikk 34 maja trepikoda ühendab 3 korrust ning seal on ka loomulik valgustus 
kolme suure akna näol. Trepikoda kasutab regulaarselt alla 10 isiku, kes 
kõik tunnevad väljapääsuteed. Olevimäe ja Rohelise turu poolsetelt pindadelt 
on olemas autonoomsed väljapääsud tänavale.

2.	Teie poolt ettekirjutuse aluseks olevates dokumentides ei leia me viidet 
valgustiheduse mõõtmisaktile, mida olete e-maili teel nõudnud. Sellest 
nõudmisest saime teada vähem kui 30 päeva tagasi.

3.	Lisaks oleme Päästeametile saatnud paigaldatud turvavalgustite 
vastavusdeklaratsiooni.

4.	Päästeamet toob hiljutises kommunikatsioonis esile Pikk 34 projekti 
muutmisprojekti, mis viitab evakuatsioonivalgustusele. Selgitame, et 
muutmisprojekt koostati vastavalt Päästeameti ettekirjutusele nr 
7.2-6-2023-1638-1, kuid nüüdseks on selgunud, et osad selle ettekirjutuse 
punktid on osutunud algusest peale kehtetuks.

Käesolevaga teeme ettepaneku lugeda ettekirjutuse nr 7.2-6-2023-1638-1 p.4 
täidetuks. Kuna ettekirjutuse nõuded 3 ja 5 on kehtetud ning nõuded 1 ja 2 
on täidetud, lugeda täidetuks kogu ettekirjutus.

Samas märgime, et kui hoone kasutusloa taotlemisel peaks olema vajalikud 
mõõtmisaktid või täiendavad dokumendid/joonised, siis esitame need 
kasutusloa taotluse käigus.

Tiina Intelmann

Tallinn, Pikk 34 korteriühistu juhatuse liige